
O Amor sobre a Lei
lévanos máis alto. Salta!

1.Ver: As leis que nos poñemos.

-Na casa, no cole, cando xogamos ao fútbol, cando conducimos… seguimos unhas normas que nos favorecen a convivencia, de non ser así todo sería un caos.

                      Que normas seguen os condutores? 
				Que límites temos na casa ou no grupo?

2.XULGAR: O Amor sobre a Lei lévanos máis alto.

-No evanxeo deste domingo Xesús dinos “non vin abolir a Lei senón a darlle plenitude”. E logo fálanos dalgúns mandamentos manifestando que non abonda con non matar, nin con non dicir mentiras… Hai que ir máis aló. 

-QUE NOS QUERE DICIR XESÚS?  

-Observamos o debuxo de Fano: preséntanos ao libro da Lei, ou sexa a Biblia, que é o libro que nos guía como cristiáns. Sobre o libro aparecen uns resortes que sosteñen e impulsan un gran corazón. Xesús e o Espírito Santo axudan a dar o salto da lei fría ao amor concreto.

-Os cristiáns temos unhas normas, uns límites, un camiño a seguir tal como nos explica a Palabra de Deus: son os 10 mandamentos.
-Mais os 10 mandamentos non abondan con cumprilos. Hai que cumprir o seu “espírito”, amar. Estes dez mandamentos resúmense en dous: amarás a Deus sobre todas as cousas e ao próximo como a ti mesmo.
*No 5º, por exemplo, non abonda con “non matar”, hai que coidar a vida, respectar o outro… Ollo co “cumpro-minto”: cumpro e minto.
-Xesús móstranos coa súa vida, coas súas opcións, que a plenitude da Palabra está no AMOR. Ás veces, que complicados somos con tantas normas, leis, prescricións… Pero todo é moito máis sinxelo: basta con amar e perdoarse.
-O amor sobre a lei lévanos máis alto, porque en realidade a única lei do seguimento de Xesús é o trampolín do seu amor. Que a frescura do Evanxeo nos axude a vivir cos “resortes” que nos lanzan cara arriba nas relacións con Deus, co noso próximo e connosco mesmos. 
                                                                                   
						      Que nos pide Xesús?

3.ACTUAR: Salta sobre as normas, ama.

-Aprendede os 10 mandamentos. Escribide o seu enunciado en positivo. 

-Tratade de relacionarvos con Deus cun trato de amor: sen ver o ir a misa como un mandamento senón como unha necesidade de ser o seu amigo, de atoparse con el.

-Que o trato cos demais sexa achegado, con detalles, con xestos... Vaite máis aló do que é obrigatorio ou o que está mandado á hora de axudar ou acoller. 

-Intenta crecer en valores, desenvolveras  túas calidades para o servizo dos outros.   
                                     
                       Que imos facer cada un e como grupo?
A PALABRA

ECLESIÁSTICO 15, 15-20: A ninguén obrigou a ser impío. 
	
	     Se queres, gardarás os mandamentos e permanecerás fiel á súa vontade. El púxoche diante lume e auga, estende a túa man ao que queiras. Ante os homes está a vida e a morte, e a cada un daráselle o que prefira. Porque grande é a sabedoría do Señor, forte é o seu poder e veo todo. Os seus ollos miran aos que o temen, e coñece todas as obras do home. A ninguén obrigou a ser impío, e a ninguén deu permiso para pecar.


 Palabra do Señor.

· SALMO. 118: R/. Ditoso o que camiña na lei do Señor.

· 1ª CORINTIOS 2, 6-10: Dios predestinou a sabedoría antes dos séculos para a nosa gloria.

Irmáns: Falamos de sabedoría entre os perfectos; pero unha sabedoría que non é deste mundo nin dos príncipes deste mundo, condenados a perecer, senón que ensinamos unha sabedoría divina, misteriosa, escondida, predestinada por Deus antes dos séculos para a nosa gloria. Ningún dos príncipes deste mundo a coñeceu, pois, se a coñecesen, nunca houbesen crucificado o Señor da gloria. Senón que, como está escrito: «Nin o ollo viu, nin o oído oíu, nin o home pode pensar o que Deus preparou para os que o aman». E Deus revelóunolo polo Espírito; pois o Espírito sóndao todo, incluso o profundo de Deus.   
  Palabra do Señor.

· MATEO 5, 17.20-22a. 27-28. 33-34a. 37 (Breve): Así se dixo aos antigos; pero eu dígovos.

	Narrador: Naquel tempo, díxolles Xesús aos seus discípulos: 

Xesús: -“Non creades que vin abolir a Lei e os Profetas: non vin abolir, senón a dar plenitude” 

Dígovos que se a vosa xustiza non é maior que a dos escríbalos e fariseos, non entraredes no reino dos ceos.

 Oístes que se dixo aos antigos: “Non matarás”, e o que mate será reo de xuízo. Pero eu dígovos: todo o que se deixa levar da cólera contra o seu irmán será procesado.

 Oístes que se dixo: “Non cometerás adulterio”. Pero eu dígovos: todo o que mira a unha muller desexándoa, xa cometeu adulterio con ela no seu corazón. 

Tamén oístes que se dixo aos antigos: “Non xurarás en falso” e “Cumprirás os teus xuramentos ao Señor”. 

Pero eu dígovos que non xuredes en absoluto. 

Que o voso falar sexa si, si, non, non. O que pasa de aí vén do Maligno» absoluto. 

Palabra do Señor.   
                                         (Narrador- Xesús)




